LeT Militant Arrested: जम्मू कश्मीर के बडगाम में लश्कर ए तैयबा का आतंकवादी गिरफ्तार, चीनी ग्रेनेड समेत आपत्तिजनक सामग्री बरामद
पुलिस के प्रवक्ता ने बताया कि तलाश अभियान के दौरान सुरक्षाा बलों ने एक सक्रिय आतंकवादी को गिरफ्तार किया जो प्रतिबंधित आतंकी संगठन लश्कर ए तैयबा से जुड़ा हुआ है।
श्रीनगर: जम्मू कश्मीर के बडगाम जिले में शनिवार को पाकिस्तान स्थित आतंकवादी संगठन तश्कर ए तैयबा के एक आतंकवादी को गिरफ्तार कर और उसके पास से हथियार एवं कारतूस बरामद किया गया। पुलिस ने यी जानकारी दी। पुलिस के प्रवक्ता ने बताया कि बडगाम जिले के पोशकार इलाके में आतंकवादियों की गतिविधि के बारे में एक गुप्त सूचना मिलने के बाद सुरक्षा बलों ने इलाके में तलाश अभियान चलाया।पुलिस के प्रवक्ता ने बताया कि तलाश अभियान के दौरान सुरक्षाा बलों ने एक सक्रिय आतंकवादी को गिरफ्तार किया जो प्रतिबंधित आतंकी संगठन लश्कर ए तैयबा से जुड़ा हुआ है। प्रवक्ता ने बताया कि गिरफ्तार किये गये व्यक्ति की पहचान ए बी हमीद नाथ के रूप में की गयी है जो बडगाम जिले का रहने वाला हैं।उन्होंने बताया कि उसके पास से एक पिस्तौल और एक मैगजीन, पिस्तौल की पांच गोलियां और एक चीनी ग्रेनेड समेत आपत्तिजनक सामग्री बरामद की गई है। उन्होंने बताया कि पुलिस रिकॉर्ड के अनुसार नाथ फरवरी 2021 से सक्रिय आतंकवादी है । उन्होने बताया कि इस संबंध में मामला दर्ज किया गया है और जांच की जा रही है।